CELEX: 32020D0286
Language: fi
Date: 2020-02-27 00:00:00
Title: Neuvoston päätös (EU) 2020/286, annettu 27 päivänä helmikuuta 2020, huumausainetoimikunnan 63. istunnossa Euroopan unionin puolesta otettavasta kannasta, joka koskee yhden aineen lisäämistä huumausaineiden ja psykotrooppisten aineiden laittoman kaupan vastaisen Yhdistyneiden kansakuntien yleissopimuksen I luetteloon

2.3.2020   
               
               
                  FI
               
               
                  Euroopan unionin virallinen lehti
               
               
                  L 62/24
               
            
         NEUVOSTON PÄÄTÖS (EU) 2020/286,
         annettu 27 päivänä helmikuuta 2020,
         huumausainetoimikunnan 63. istunnossa Euroopan unionin puolesta otettavasta kannasta, joka koskee yhden aineen lisäämistä huumausaineiden ja psykotrooppisten aineiden laittoman kaupan vastaisen Yhdistyneiden kansakuntien yleissopimuksen I luetteloon
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Huumausaineiden ja psykotrooppisten aineiden laittoman kaupan vastainen Yhdistyneiden kansakuntien vuoden 1988 yleissopimus, jäljempänä ’yleissopimus’, tuli voimaan 11 päivänä marraskuuta 1990, ja se tehtiin unionin puolesta neuvoston päätöksellä 90/611/ETY (1).
                  
               
                     (2)
                  
                  
                     Yleissopimuksen 12 artiklan 2–7 kohdan nojalla kyseisen yleissopimuksen huumausaineiden lähtöaineita koskeviin luetteloihin voidaan lisätä aineita.
                  
               
                     (3)
                  
                  
                     Huumausainetoimikunnan on määrä hyväksyä Wienissä 2–6 päivänä maaliskuuta 2020 pidettävässä 63. istunnossaan päätös yhden aineen lisäämisestä yleissopimuksen I luetteloon.
                  
               
                     (4)
                  
                  
                     On aiheellista vahvistaa huumausainetoimikunnassa unionin puolesta otettava kanta, koska kyseisellä päätöksellä on oikeusvaikutuksia unionissa ja se voi vaikuttaa ratkaisevasti unionin oikeuden sisältöön erityisesti seuraavien osalta: neuvoston asetus (EY) N:o 111/2005 (2) ja Euroopan parlamentin ja neuvoston asetus (EY) N:o 273/2004 (3).
                  
               
                     (5)
                  
                  
                     Kansainvälisen huumausaineiden valvontalautakunnan arvion mukaan metyylialfafenyyliasetoasetaattia (MAPA) käytetään usein amfetamiinin ja metamfetamiinin laittomassa valmistuksessa. On näyttöä siitä, että näiden huumausaineiden ja psykotrooppisten aineiden laittoman valmistuksen volyymi ja laajuus aiheuttavat vakavia kansanterveydellisiä tai sosiaalisia ongelmia, minkä vuoksi on aiheellista asettaa metyylialfafenyyliasetoasetaatti (MAPA) kansainväliseen valvontaan. Amfetamiinin ja metamfetamiinin laiton valmistus aiheuttaa merkittäviä kansanterveydellisiä ja sosiaalisia ongelmia unionissa. Metyylialfafenyyliasetoasetaatin (MAPA) laittomaan kauppaan liittyviä tapauksia tulee esiin sekä enemmän että useammin, ja järjestäytyneet rikollisryhmät harjoittavat unionissa amfetamiinin ja metamfetamiinin laitonta vientiä kolmansiin maihin.
                  
               
                     (6)
                  
                  
                     Niiden unionin jäsenvaltioiden, jotka ovat huumausainetoimikunnan jäseniä, olisi esitettävä unionin kanta,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Huumausainetoimikunnan 63. istunnossa unionin puolesta otettava kanta on, että metyylialfafenyyliasetoasetaatti (MAPA) lisätään yleissopimuksen I luetteloon.
         
         
            2 artikla
            Edellä 1 artiklassa määritetyn kannan esittävät yhdessä ne unionin jäsenvaltiot, jotka ovat huumaustoimikunnan jäseniä.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 27 päivänä helmikuuta 2020.
            
               
                  Neuvoston puolesta
               
               
                  Puheenjohtaja
               
               D. HORVAT
            
         
         
            (1)  Neuvoston päätös 90/611/ETY, tehty 22 päivänä lokakuuta 1990, huumausaineiden ja psykotrooppisten aineiden laitonta kauppaa vastaan tehdyn Yhdistyneiden Kansakuntien yleissopimuksen tekemisestä Euroopan talousyhteisön puolesta (EYVL L 326, 24.11.1990, s. 56).
         
            (2)  Neuvoston asetus (EY) N:o 111/2005, annettu 22 päivänä joulukuuta 2004, unionin ja kolmansien maiden välisen huumausaineiden lähtöaineiden kaupan valvontaa koskevista säännöistä (EUVL L 22, 26.1.2005, s. 1).
         
            (3)  Euroopan parlamentin ja neuvoston asetus (EY) N:o 273/2004, annettu 11 päivänä helmikuuta 2004, huumausaineiden lähtöaineista (EUVL L 47, 18.2.2004, s. 1).